**Összefoglaló az PTT Tagjai és az MKVK Elnöksége részére**

**a Pénz- és Tőkepiaci Tagozat 2013. évi tevékenységéről**

**2013. december 4.**

**Tagság**

Jelenleg 466 fő (2010: 501 fő, 2011: 490 fő, 2012: 474 fő) regisztrált tagozati tag alkotja a tagozatot, melynek 80%-a aktív (főfoglalkozású) státuszban lévő könyvvizsgáló. Éves költségvetésünk 932 E Ft.

**Elnökség**

Az Elnökség évente 4 alkalommal ülésezik, elsősorban szakmai témákban. Az Elnökség tagjai:

1. Agócs Gábor, Elnök

2. Balázs Árpád, Alelnök

3. Bíróné Zeller Judit

4. Csabuda Eszter

5. Kéri Anna

6. Szabó Gergely

Az Elnökség munkáját Szakértői Csoport segíti, melybe a PSzÁF, illetve most már az MNB (6 fő), az MNB (2 fő) és a Bankszövetség (3 fő) delegáltak szakértőket. Az MNB és PSzÁF összevonása kapcsán a szakértőink újítására 2014-ben kerül majd sor.

A tagozat 2005. szeptember 14-én taggyűlésén elfogadta szervezeti és működési szabályzatát, ennek kisebb kiegészítése, módosítása többször megtörtént.

A 2009. évben a tagozatot (a Könyvvizsgálói Közfelügyeleti Bizottsággal egyeztetve) nyitottá tettük a közérdeklődésre számot tartó (tőzsdén jegyzett) gazdálkodók könyvvizsgálói számára is. Ezzel megnyílt az út további 25-30 könyvvizsgáló számára, hogy szakmai támogatást kapjon, és speciális képzéseken vegyen részt.

A taggyűlések minden alkalommal szakmai nap keretében kerülnek megrendezésre, melyeken rendszerint 4 oktatási kredit pont gyűjthető. A 2008. évtől a szakmai rendezvények nem csak a tagozati tagoknak, de helyi szervezeteknél jelentkezők számára is elérhető (a vonatkozó költségeket is a tagozat viseli). 2012-ben - a költségtakarékosság jegyében - először szervezett a Budapest Fővárosi Szervezettel közösen szakmai napot.

A szakmai napjaink keretében a következő minősítésekhez rendelt speciális kreditpont gyűjthető (a résztvevő választása szerint): pénzügyi intézményi, befektetési vállalkozási, pénztári, biztosítási speciális minősítések. Továbbá, 2x2 kredit erejéig a tagozat a 2012-es évtől az IFRS minősítéshez tartózó oktatást is rendezett.[[1]](#footnote-1)

A 2011. évtől a főtitkári hivatal kérésére - figyelemmel a pénzügyi lehetőségeket - a három teljes szakmai napot két napra (négy félnapra) csökkentettük. A 2013-as évben a következő témákban rendeztünk/rendezünk szakmai napokat (2 kredit pont félnaponként) a Budapest Fővárosi Szervezettel közösen:

**1. rendezvény**

* időpont: 2013. november 6. délelőtt 9.00 – 12.30
* témák:
  + A pénzügyi vállalkozások (faktoring, pénzügyi lízing) könyvvizsgálatának specialitásai, gyakorlati problémák, kérdések és válaszok
  + Az IFRS-szek változásai, a legutóbb kiadott IFRS-szek fejleményei – avagy van-e ennek hatása a magyar beszámolókra
  + A takarékszövetkezeti könyvvizsgálati program és mintaválasztás
* kreditpontok: max. 2 - pénzügyi intézményi, befektetési vállalkozási, pénztári, biztosítási, IFRS speciális minősítések

**2. rendezvény**

* időpont: 2013. november 6. délután 13.00 – 16.30
* témák:

A kis- és közepes hitelintézetek könyvvizsgálói számára készített Módszertani útmutató gyakorlati alkalmazása

* + A kis- és közepes hitelintézetek könyvvizsgálói számára készített Módszertani útmutató frissítése és változásai - gyakorlatias alkalmazás
  + EMIR - avagy a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU parlamenti és tanácsi rendelet hatása a magyar piacra
  + CRD IV és CRR, avagy az új tőkekövetelmények és azok számítása a pénz és tőkepiaci szervezeteknél – gyakorlatias megközelítés
* kreditpontok: max. 2 - pénzügyi intézményi, befektetési vállalkozási, pénztári, biztosítási speciális minősítések

**4. rendezvény**

* időpont: 2013. december 4. délelőtt 9.00 – 12.30
* témák:
  + A számviteli törvény, könyvvizsgálati törvény, és a vonatkozó számvitelt szabályozó kormányrendeletek 2014. január 1-től hatályos változásai
  + Az új Közfelügyeleti Hatóság szerepe és munkája a 2013-as évben, tervek a jövőre - avagy a könyvvizsgálók a Közfelügyeleti Hatóság szemével
  + A minőség-ellenőrzés tapasztalatai a pénz- és tőkepiac könyvvizsgálóinál
* kreditpontok: max. 2 - pénzügyi intézményi, befektetési vállalkozási, pénztári, biztosítási, IFRS speciális minősítések

**5. rendezvény**

* időpont: 2013. december 4. délután 13.00 – 16.30
* tervezett helyszín: Villányi Úti Konferenciaközpont 1113 Budapest Villányi út 11-13.
* témák:
  + A csalás, megtévesztés, visszaélések és szabálytalanságok feltárása könyvvizsgálat folyamán – avagy miért tud és akar felelősséget vállalni a könyvvizsgáló
  + Az MNB (PSzÁF) visszajelzései a könyvvizsgálók számára – a könyvvizsgálói különjelentések és szervezeti változások
  + Taggyűlés
* kreditpontok: max. 2 - pénzügyi intézményi, befektetési vállalkozási, pénztári, biztosítási speciális minősítések

Mindezeken kívül két témában tartottunk kisebb létszámú workshopot/kerekasztal beszélgetést 2013. november-december folyamán (2 kredit pont):

* A befektetési alapok könyvvizsgálatának specialitásai
* A pénztárak könyvvizsgálatának specialitásai

A szakmai napokon rendszeresen 250-280 fő vesz részt, azok térítésmentesek. A szakmai napok előadásai témáinak kiválasztása e-mailen keresztül a tagok véleményének kikérésével történik.

**Elnökégi ülések, szakmai munka**

Az Elnökség negyedévente ülésezik. Tárgyévben elért eredményeink:

* A PSzÁF rendelet alapján készülő könyvvizsgálói különjelentéshez tartozó módszertani útmutató kidolgozása, pályáztatása, annak kiértékelése (a rendelet még nem jelent meg, ezért a szakmai munka is később várható)
* A közepes és kishitelintézetek könyvvizsgálóinak szóló módszertani útmutató 2009-es változatának frissítése (pályáztatás útján), és az elkészült anyag véleményezése a Szakértői Bizottsággal közösen
* Korszerű, szakmai anyagokat és teljes tagozati tagnévsort tartalmazó honlap áll rendelkezésre a Kamara honlapján belül. A honlapon lehet jelentkezni és tagi adatokat módosítani, valamint a szakmai napok anyagai és egyéb publikációk is elérhetőek, letölthetőek.
* A Kamara honlapján több mint 10 felhívás, szakmai állásfoglalás, iránymutatás elhelyezése a következő témákban:
  + hitelintézetek: végtörlesztés elszámolása
  + hitelintézetek: gyűjtőszámla kezelése
  + magánnyugdíjpénztárak: vagyonátadás a Nyugdíjreform és Adósságcsökkentő Alapnak és a kapcsolódó problémák
  + befektetési alapkezelők: a befektetési alapkezelőkről és a kollektív befektetési formákról szóló 2011. évi CXCIII. törvény hatása a könyvvizsgálókra
  + biztosítók: fióktelepek kötelező könyvvizsgálata

**Rendszeres feladataink:**

* Szakmai Konferenciák szervezése
* Az Elnökség munkáját támogató Szakértői Csoport létrehozása és működtetése

A Szakértői Csoport tagjai:

* + MNB: Kalina Gábor, főkönyvelő és Szombati Anikó, szabályozáspolitikai osztály vezetője
  + PSzÁF (októbertől az MNB): Csendes Zsoltné Kiss Szilvia, Stefanincsné N. Éva, Malatinszki Julianna, Somogyvári Sándorné, Kissné Ladányi Éva, Major Antal
  + Bankszövetség képviselői: Batka Anna, Vágó Enikő, Tuboly Zoltán
* Jogszabályok véleményezése
* Részvétel a Konzultációs Szolgálat munkájában

1. A minősítéssel rendelkező könyvvizsgálók számára a Magyar Könyvvizsgálói Kamara szakmai továbbképzési szabályzatának VII. fejezet (3) pontja alapján „A speciális minősítéssel rendelkező könyvvizsgálóknak a speciális továbbképzésen évente minősítésenként 2, de legfeljebb összesen 4 kreditpontot kell szerezniük”. [↑](#footnote-ref-1)